###### Stema%20(100px) Prova14

**Republika e Kosoves Komuna e Gjilanit**

**Republika Kosova Opstina Gnjilane**

**Republic of Kosovo Municipality of Gjilan**

**Gilan Belediyesi**

**P R O C E S V E R B A L**

**Nga Seanca e tretë e Kuvendit të Komunës së Gjilanit më 30.03.2017 me këtë:**

# R E N D P U N E

1. Konstatimi i prezencës së anëtarëve të Kuvendit dhe miratimi i procesverbalit të seancës së kaluar
2. **Rekomandimet e Komitetit për Politikë dhe Financa:**
   1. Raporti financiar për periudhën Janar-Dhjetor 2016
   2. Propozim vendimi për rritjen e buxhetit nga tejkalimi i realizimit të të hyrave vetanake të planifikuara në vitin 2016
   3. Propozim vendimi për bartjen e mjeteve financiare nga të hyrat vetanake të pa shpenzuara të vitit fiskal 2015 dhe 2016, në vitin fiskal 2017
   4. Strategjia për zhvillim socio ekonomik lokal 2017-2021
   5. Fjalësi i emrave të personaliteteve dhe ngjarjeve nga territori i Komunës së Gjilanit dhe tërësia etnike shqiptare por edhe më gjerë
   6. Propozim vendimi për ndarjen e mjeteve financiare për subvencionimin e angazhimit të stafit teknik dhe aktiviteteve socio kulturore, komunale në Teatrin e Qytetit të Gjilanit,
   7. Propozim vendimi për ndarjen e mjeteve financiare për subvencionim të aktiviteteve të Qendrës për kujdesin ditorë “Pema” në Gjilan
3. **Të ndryshme**

**Seanca i filloi punimet në ora 10:00**

Në punimet e seancës së parë të vitit 2017 morën pjesë:

Anëtarët e Kuvendit

Drejtorët e Drejtorive

Anëtarët e Këshillit për vlerësimin e meritave historike të ngjarjeve nga Territori i Kosovës

Përfaqësuesi i OJQ-Lansdowne Shaban Tërziu

Përfaqësuesit e OSBE-së, znj. Sadetë Tërnava-Osmani

Mediat

Seancën e tretë të vitit 2017 e hapi dhe e udhëhoqi kryesuesja Kuvendit znj. Valentina Bunjaku-Rexhepi, e cila i përshëndeti të gjithë anëtarët e Kuvendit dhe të pranishmit e tjerë të cilët i monitorojnë punimet e kësaj seance dhe kërkoi që të konstatohet prezenca e anëtarëve të Kuvendit.

1. **Konstatimi i prezencës së anëtarëve të KK-së** Në punimet e seancës mungoi :

Ismet Hajdini, Krenare Latifi-Kqiku, Isa Agushi.

Në vijim të punimeve kryesuesja e Kuvendit hap diskutimin rreth pikave të rendit ditës.

**Sahit Abazi**: kam dy çështje sa i përket pikave të rendit të ditës. E para ka të bëj me një vendim të cilin e kemi nxjerrë në vitin 2014 që ka të bëj me dhënien në shfrytëzim të lokaleve afariste të Komunës përmes ankandit dhe ky vendim është përsëritur në vitin 2017 dhe ne konsiderojmë se ka shkelje, për arsye se shtrohet pyetja se për këto 3 vite sa kujt ju ka dhëne qiraja e lokaleve, me cilën kontratë ka funksionuar, prandaj ne kërkojmë sqarime.

Çështja e dytë ka të bëjë me Shkollën e Arteve dhe duam ta dimë pse kjo shkollë qe 1 vit nuk ka shpallë konkurs për Drejtor, po ashtu kjo shkollë, po ashtu në këtë shkollë ka punëtorë arsimor që i mban 15 orë kurse paguhet për 20 orë, e të tillë janë dy punëtorë. Nëse brenda këtij muaji nuk zgjidhet kjo çështje ne prap në seancën e radhës do të kërkojmë sqarime dhe nuk dot ë ndalemi deri sa kjo punë të zgjidhet.

Në këtë seancë të Kuvendit po e shoh se është prezent edhe kolegu ynë z.Sergjan Mitroviq, por nuk e di a i ka plotësuar ato që ne i kemi kërkuar vazhdimisht që për të qenë pjesë e kuvendit duhet ta respektoj Kushtetutën e Kosovës e cila njeh vetëm një parë institucione tona të zgjedhura me votën e lirë të popullit. Ky është zgjedhur me votën e lirë të popullit, por në fakt është zgjedhur edhe diku tjetër e ky fakt është kërcënim serioz dhe atak për institucionet tona, e për ne është e pa pranueshme pjesëmarrja e tij në këtë seancë prandaj kërkojmë që të vazhdohet e njëjta procedurë si në seancat e tjera që z Mitroviq të na liroj sallën, e nëse është përmirësuar dhe i plotëson kërkesat që ne i kemi bërë atëherë është i mirëseardhur në Kuvend.

**Valentina Bunjkau-Rexhepi**: z.Mitroviq e ka sjellë arsyetimin e tij dhe sipas tij ai nuk përfaqëson asnjë institucion tjetër përveç që është anëtarë i këtij Kuvendi dhe ne duhet të gjejmë mirëkuptim.

Megjithatë unë e vë në votim largimin e z.Mitroviq nga salla e Kuvendit.

**Në mënyrë unanime u votua që z.Mitroviq të largohet nga salla dhe që mos të marr pjesë në seancën e tretë të Kuvendit të Komunës.**

Kryesuesja e Kuvendit kërkoi 5 minuta pushim derisa të përgatitet vendimi për përjashtimin nga seanca e Kuvendit për z.Sergjan Mitroviq.

Pas kësaj pauze të shkurtër vazhduan punimet e seancës rreth diskutimit të pikave të rendit të ditës.

**Nevzat Isufi**: në mbledhjen e KPF-së kam kërkuar që në seancën e Kuvendit si pikë e rendit të ditës të hyjë edhe subvencionimi i shoqatës Hendikos. Mendoj që prioritet do të ishte edhe subvencionimi i kësaj shoqate sepse jemi në muajin e 4 dhe ende nuk ka ardhur si çështje subvencionimi i kësaj shoqate duke e ditur se ata kanë nevoja të mëdha p[r ti ndihmuar, prandaj kërkoj që si pikë e rendit të ditës të hyjë edhe subvencionimi i kësaj shoqate.

**Fatbardha Selmani**: edhe ne e përkrahim kërkesën e grupit të LVV lidhur me subvencionimin e shoqatës Hendikoj, nuk e di pse po ndodhin këto vonesa ndaj kësaj shoqate sepse kemi informacione se kjo shoqatë e ka dorëzuar kërkesën për subvencionim që nga 11 janari 2017 dhe të njëjtën e ka përsëritur me 27 mars 2017 dhe për arsyeshmërinë se kjo organizatë i ka shpenzuar mjetet mirë flet edhe raporti i kësaj organizate. Prandaj dhe ne kërkojmë që si pikë e rendit të ditës të hyjë subvencionimi i kësaj shoqate.

**Fehmi Sylejamni**: ka kaluar 2 muaj që ne kemi mbajtur seancën e jashtëzakonshme për problemet në Ekohigjenë dhe ne jemi të gjithë në dijeni për problemet e kësaj ndërmarrje duke e ditur qe 17 punëtorë qe 3 muaj nuk janë paguar, kurse kryetari ka premtuar që do të na informoj më hollësisht për ngjarjet në këtë ndërmarrje, por ne po e shohim që nuk kem i asnjë informacion rreth këtyre çështjeve. Pyetja ime është konkrete meqë është drejtori i DZHE i cili ka qenë i kyçur në këtë çështje dhe dua ta di se a ka ndonjë kërkesë zyrtare që i është drejtuar Ministrisë përkatëse për validitetin e kontratës mes Komunës dhe kësaj Kompanie? Po ashtu i bashkëngjitëm mendimit të parafolësit tim në lidhje me arsimin, sepse ne e shohim çdo dit që arsimi është degraduar dhe ato që u thanë për shkollën e Arteve janë mese të vërteta. Shpresojmë që drejtoresha e arsimit do të jetë prezent në seancë dhe të na jep përgjigje për komisionin intervistues rreth konkursit të fundit.

**Avdyl Aliu**: në bashkëpunim me partnerët tanë qeverisës kërkojmë që pika 2.7 të hiqet nga rendi i ditës, duke marrë parasysh edhe shoqatat e tjera dhe kompleksi tetit të aspektin financiar, sepse lehtë është të marrim një vendim por vështirë ti dalim në ndihmë në aspektin financiar. Andaj kërkojmë që kjo pikë të shtyhet për seancën e radhës në mënyrë që ti shqyrtojmë edhe kërkesat e shoqatave tjera dhe të vendosim për të gjithë në një seancë.

**Nevzat Rushiti**: në cilësinë e anëtarit për komisionin e ankandeve publike jap përgjigje për z.Abazi. Këto lokale janë në shfrytëzim që nga pas lufta dhe kuvendi ka marrë vendim që këto lokale të dalin në ankandin publik. Ligji e jep të drejtën që kuvendi të formoj një Komision për ankande publike, prandaj në vitin e kaluar janë dhëne parkingjet e tani do të jepen banesat të cilat janë pronë e komunës dhe disa lokale të cilat rrinë të mbyllura.

**Valentina Bunjaku-Rexhepi**: i nderuar z.Rushiti këtë përgjigje është dashur ta jepni në pikën në të ndryshme sepse po hapet debat e ne jemi duke diskutuar rreth pikave të rendit të ditës.

**Sahit Abazi**: unë nuk kërkova përgjigje nga z.Rushiti por nga Zyra Ligjore.

**Bujar Nevzati**: pajtohem me propozimin e z.Aliu që pika 2.7 të hiqet nga rendi i ditës por sikur ta caktojmë nga dita e sotme një takim të radhës që të futen edhe shoqatat e tjera sepse nuk po kemi ndjenja ndaj këtyre përfaqësuesve duke i ditur gjendjen e tyre.

**Leonora Bunjaku**: ne jemi vonuar dhe nuk pajtohemi që pika 2.7 të shtyhet, prandaj po i drejtohem qeverisjes aktuale. I nderuar Kryetar, ju shkoi mandati duke mbyllur institucione. Filluat me shuarjen e drejtorisë për Kulturë, Rini dhe Sport, drejtorinë e Inspeksionit më pastaj mbylljen e shkollës së Agrobiznesit dhe së fundi si pasoj e mospërkrahjes saj arritët ta mbyllni edhe qendrën e ashtuquajtur PEMA e cila edhe simbolikisht ka një emërtim domethënës por edhe si institucion. Nëse nuk keni qenë në dijeni ju dhe të gjithë të tjerët të pranishëm kjo qendër ka një rëndësi të veçante. Kjo qendër u themelua dhe u financua në muajin mars të vitit 2013 nga Bashkimi Evropian dhe nga Komuna që në atë kohë ishte duke qeverisur PDK-ja. Është siguruar objekti dhe inventari, kurse tani e sa muaj ju ja keni të pamundësuar shërbimin këtyre profesionistëve dhe i keni dëmtuar duke i lënë pa të ardhura gjithsejtë 7 punëtorë. Pra kjo qendër i ofron shërbime fëmijëve me nevoja të veçanta prej moshës 5-18 vjeç dhe deri më tani u është ofruar shërbim për 170 fëmijë, ku 100 prej tyre kanë qenë aktiv dhe ju është afruar trajtim i rregullt në shtëpi.

Prindërit kanë pasur takime të rregullta mujore për ti informuar dhe vetëdijesuar për qasjen më të lehtë, kujdesin dhe bashkëpunimin me fëmijët e tyre nga profesionistët e kësaj qendre. Gjithashtu këtë qendër mund ta quajmë edhe urë lidhëse për këtë kategori të ndjeshme, sepse përmes bashkëpunimit të tyre me QPS, qendrën e aftësimit Profesional i ka pranuar rastet e referuara nga PEMA. Përmes tyre, spitali i ka ofruar këtyre fëmijëve shërbime në fizioterapi, psikiatri dhe shumë shërbime të tjera të nevojshme. Përmes DKA-së e ka bërë integrimin e tyre në shoqëri, si në shkolla, çerdhe madje disa i kanë referuar për QPS për mbështetje materiale e cila i takon dhe për të cilën familjarët nuk kanë pas njohuri. Kjo qendër një kohë ka funksionuar vetëm nga donacionet e Ambasadave. Përveç kësaj atyre u është bërë investim prej 15.000€ në “dhomën senzorike” e cila ka për qëllim zhvillimin e shqisave të dëmtuara te fëmijët.

Pra investimet janë bërë, aparatura është dhe nuk shfrytëzohet, e ato shërbime ne nuk e dimë se ku kërkohen, kurse këta prindër të gjorë që pa fajin e tyre kanë rastisur të jenë pjesë e këtij fati në të cilën besoj që secili prej nesh ka mundur ta ketë fatin e njëjte.

Andaj ju kisha sugjeruar që kjo qendër tash e tutje mos të jetoj dhe funksionoj nga subvencionet apo mëshira e dikujt por të ketë një vijë buxhetore dhe të i mundësohet edhe qytetarëve në nevojë edhe punëdhënësve e punëmarrësve të kryejnë shërbime në kontinuitet dhe pa stres se a do të funksionoj kjo qendër apo do të mbyllet.

Ata janë kategori e cila kanë nevojë për kujdes çdo ditë nga ne si qytetarë e në veçanti nga profesionistët dhe institucionet. E për këtë shtresë të shoqërisë dimë çfarë përkrahje kanë në shtetet perëndimore. Andaj nga sot kërkojmë që qendra “PEMA” të kalohet e të mos vonohet. Kurse sa i përket shoqatës Hendikos dhe shoqatës së të verbërve të ju mundësohet në seancën e radhës.

**Selami Xhemajli**: lidhur me pikën 2.7 për subvencionimin e shoqatës Pema, ne edhe në mbledhjen e KPF-së kemi pas rezerva rreth shumës për ndarjen e mjeteve për këtë shoqatë. Edhe ne propozojmë që pika 2.7 të hiqet nga rendi i ditës në mënyrë që në koordinim me DBF të trajtohen kërkesat dhe ta gjemë në afat kohorë të arsyeshëm për ti diskutuar të gjitha shoqatat e tjera në seancat e tjera.

**Valentina Bunjaku-Rexhepi**: e di se secili nga ju duke mos dalluar pozitë e as opozitë kemi interesim që të ndihmohen këto shoqata, prandaj unë kam edhe më parë kam diskutuar që nuk e kemi të vështirë që sot të ju ndajmë mjete këtyre shoqatave e mos të mundemi të kryejmë obligimet e premtuara. Sa i përket propozimit të znj.Leonora Bunjaku që qendrës Pema të i bëhet një linjë e veçante buxhetore, unë them se ne i dimë kapacitetet tona buxhetore. Prandaj besoj qe deri me datë 15.04.2017 do ta mbajmë një seancë tjetër për ta shqyrtuar listën e emrave të komisionit për emërtimin e rrugëve, sepse komisioni ka kryer punën e vetë, po ashtu është mbajtur debati publik për sugjerimet e qytetarëve. Prandaj do ti diskutojmë edhe subvencionimet e shoqatave. U përmend që shoqata Pema është mbyllur dhe nuk është mirë ti dezinformoni qytetarët, sepse kjo qendër nuk është mbyllur.

**Leonora Bunjaku**: unë kam njohuri që qendra e kujdesit ditor PEMA nga muaji mars 2016 është financuar nga Ambasadat, kurse nga janari i këtij viti është e mbyllur dhe nuk jep shërmbime për qytetarë.

**Valentina Bunjaku-Rexhepi**: zonja Leonora Bunjaku ju lutemi mos dezinformoni qytetarët, sepse ne të gjithë jemi të interesuar ti ndihmojmë këto kategori dhe do ti subvencionojmë të gjitha këto shoqata.

**Me 18 vota “për”, 7 vota “kundër” e të tjerat abstenime pika 2.7 hiqet nga rendi i ditës.**

**Kryesuesja e vë në votim rendin e ditës dhe me 18 vota ”për” , 7vota” kundër” miratohet rendi i ditës**

**Miratimi procesverbalit të seancës së kaluar:**

**Fehmi Sylejmani**: në faqe 14 në paragrafin e fundit thuhet: rriten numri i nxënësve në Gjimnazin Shoqërorë duke kaluar në 3 ndërrime, kurse unë kam thënë se rritet numri i nxënësve në Gjimnazin Shoqërorë dhe paralele tjera profesionale duke u bërë nga 2 ndërrime në 3 ndërrime.

**Në mënyrë unanime, miratohet procesverbali i seancës së kaluar me vërejtjen e dhenë.**

* 1. **Raporti financiar për periudhën Janar-Dhjetor 2016**

**Zijadin Maliqi-** para anëtarëve të kuvendit paraqiti raportin financiar për periudhën janar-dhjetor 2016, përmes të cilit shihet aktiviteti i komunës së Gjilanit. Ky raport jepet në afatin e caktuar ligjor mbi financat publike. raport përbëhet prej pjesës së të hyrave dhe pjesës së shpenzimeve të cilat janë të paraqitura sipas burimeve të financimit, të hyrave vetanake, donatoret dhe mjetet e bartura nga viti paraprak. Buxheti përfundimtar i planifikuar për vitin 2016 ka qenë **22.954.774,71€.** Z. Maliqi paraqiti këtë raport në mënyrë grafitë dhe gjithçka të bazuar dhe të shkruar. Ai u shpreh i gatshëm rreth pyetjeve dhe interesimeve të anëtarëve të Kuvendit.

**Avdyl Aliu**: ky raport është përgatitur mirë si në aspektin teknik ashtu edhe përmbajtjesore, duke bërë një paraqitje reale. Nuk kemi arsye të mendojmë ndryshe, sepse kemi të bëjmë me një raport i cili përmban çdo detaj dhe çdo shpenzim, prandaj në emër të grupit të LDK-së e përkrahim këtë raport.

**Selami Xhemajli**: ky raport është i hartuar mirë teknikisht dhe profesionalisht dhe përmban të dhëna të mjaftueshme si në pjesën e të hyrave vetanake e cila ka ndikuar në faljen e borxheve. Është për lakmi edhe shpenzimi i buxhetit sipas kategorive prandaj në emër të grupit të AAK-së ne e përkrahim këtë raport.

**Nevzat Isufi**: jap vërejtje për pakujdesinë me rastin e përgatitjes së materialit për anëtarët e kuvendit, për arsye se shumë tabela janë të prera dhe mungojnë disa shifra, e disa tabela tjera janë të mbuluara me anë të lidhësve te materialit. Kjo nuk është hera e parë që po ndodhin këto pakujdesi lidhur me materialin.

Sa i përket raportit financiar unë nuk pajtohem me faktin se këtu ka të dhëna të detajuara, e nëse janë këto shifra janë të detajuara dhe të sakta në llogaritje, atëherë nuk janë të sakta në përshkrim. Mendoj se keni një formë të njëjte të raportimit, si për raportin e Kryetarit ashtu edhe për raportin financiar. Me marrjen e mandatit qeverisës keni shpresuar dietën e ashpër buxhetore, por e vërteta është se as në këtë raport financiar nuk është e dukshme kjo dietë buxhetore. Më kujtohet që në seancën e parë të punës pata pyetur kryetarin se cili është stafi me të cilin do të punoni si kryetar e ai më është përgjigjur se nuk kam staf, ndërsa në anën tjetër ka ruajtur po atë numër të njëjte të punëtorëve në zyrën e tij, sikurse që ka pas edhe ish kryetari. Kemi pyetur edhe për strukturën, përshkrimin e punëve dhe kualifikimin e këtyre punëtorëve por nuk kemi marrë përgjigje deri më sot, e ju me të drejtë mund të thoni se po flasim për raportin financiar, por edhe unë kam të drejtë sepse kemi të bëjmë me implikim buxhetor i cili shpenzim është pjesë e buxhetit. Pra 480.000€ nuk janë pak para, e mbi 230.000€ janë paga të këtij stafi . Në këtë zyrë për mallra dhe shërbime janë shpenzuar mbi 169.000€ që do të thotë mbi 15.000€ më shumë se DMSH, 39.000€ më shumë se arsimi i mesën dhe mbi 18.000€ më shumë se arsimi para fillor. Mendojmë se shpenzimet e kryetarit për udhëtime jashtë vendit nuk janë aq të vogla sepse ne nuk jemi njoftuar ndonjëherë deri më sot se për qfarë qëllimi të përfitimit të komunës ka shkuar kryetari në ato udhëtime dhe siq nuk e dimë as sot pse ka udhëtuar jashtë vendit. Disa shifra në këtë raport nuk kanë përshkrime të duhura, prandaj po kërkoj ta di sa është shpenzimi në kodin 13/480 për anëtarësim në asociacion në Komunat e Kosovës dhe shumën 524.90€. po ashtu edhe subvencionet në mënyrë të përgjithësuar përmendën epitete publike dhe individuale, ku nga ato specifike janë vetëm teatri dhe Bibloteka.

Është një fakt pozitiv fillimi i pagesave për shpronësim për qytetarët së paku pjesërisht edhe pse ata kanë pritur edhe po presin gjatë për tu kompensuar tokat e marra nga Komuna. Mendoj se po të vazhdohej edhe në pjesën tjetër kjo do të ishte e mirëpritur nga qytetarët sepse kanë pritur gjatë.

Një pyetje tjetër ka të bëjë me borxhet e paguara që kanë të bëjnë me mbi 1.000.000.€ e në anën tjetër ne kemi tepricë të buxhetit, pse ka ndodhur kjo dhe si do të bëhet pagesa e këtyre borxheve.

Mendoj që këto përmirësime në aspektin teknik mund të jenë punë e stafit teknik, por është koha e fundit që njëherë e mirë të përmirësohen sepse po na shkaktojnë probleme në leximin e shifrave.

**Shukrije Rapuca**: lidhur me raportin financiar po ndërlidhem te Drejtoria për Bujqësi dhe Pylltari, ku si zakonisht te kjo Drejtori planifikohet dhe premtohet shumë dhe nuk realizohen as gjysma e mjeteve. Te subvencionet janë premtuar dhe planifikuar 205.000€, kurse janë realizuar vetëm 154.000€ , andaj dua të pyes ku janë mjetet e tjera, a nuk keni njohuri apo kapacitete për ti realizuar këto planifikime?

**Ramiz Ramadani**: e njoftoj znj.Rapuca se plani i DBP për vitin 2016 është realizuar 100%. Ne kemi pas të planifikuara 190.000€ për subvencione dhe 15.000€ mjete të bartura, ndërsa investime kapitale i kemi pas 220.000€. subvencionet janë të realizuara 170.000€ dhe dallimi në mes planifikimit dhe realizimit është diku rreth 34.000€.

Për mbjelljet vjeshtore i kemi pas të planifikuara 45.000€, po ashtu për 70 makina bujqësore kanë qenë të planifikuara 56.000€ dhe ky ka qenë çmim real. Edhe këtu kemi pas një konkurrencë të mirëfillta sepse edhe Kompania Haxhi Jaha e cila ka një kapacitet mund ta përballon këtë çmim. Punët tona realizohen me korrektësi dhe na japin një komoditet.

**Shukrije Rapuca**: ju diçka tjetër po flitni e diçka tjetër ka të shkruar. Po ta rikujtoj që nuk i keni realizuar premtimet dhe realizimit sepse po të kthehemi në vitin e kaluar, ju keni premtuar 280.000€ subvencione, kurse keni realizuar vetëm 136.000€.

**Ramiz Ramadani**: nuk e kam ndërmend të flas për vitin e kaluar sepse jemi në vitin 2017 dhe besoj që e ke marrë përgjigjjen. Unë nuk them se jemi të përkryer, por fokusi i jon kryesorë ka qenë donacionet të cilat i kemi marrë në mënyrën më të mirë, po ashtu grandet e Ministrisë.

**Shukrije Rapuca**: më ktheve pak që ti rikujtoj donacionet, e pikërisht donacionin që po e përmendni ju, keni marrë mëritë, por ju lutem shumë unë e kam analizuar përshkrimin tuaj të cilin e keni bastarduar me një përgjigje. Ku i ke lënë donacionet si: CARITASI i Luxemburgut, OJQ për Tirolin e Austrisë, Projekti nga Agjensioni Austriak për Zhvillim, Danida, e shumë donacione tjera për të cilat me qindra euro janë përfituar. Këto donacione vetëm në saje të injorancës dhe mos kapacitetit për menaxhim i ke larguar. Mos u mburr me donacionet e Qeverisë sepse ato i kanë të gjitha komunat. Ne kemi pas vendin e parë në Kosovë me thithjen e donacionet nga Qeveria, kurse me ardhjen tuaj kemi rënë në gjysmë.

**Ramiz Ramadani**: raporti mes juve dhe Drejtorisë mendoj se ka konflikt interesi andaj nuk me duket e arsyeshme të diskutoj. Unë të jap raport të shkruar, sepse neve na shpëtojnë organizatat e huaja.

**Fatbardha Selmani**: dua të ndërlidhem te buxheti i Shëndetësisë, duke e analizuar e kam parë që nuk ka sqarime rreth kësaj çështje. Për një keq menaxhim të buxhetit në Shëndetësi flet më së miri marrja e 16.500€ nga kodi i Shëndetësisë dhe shfrytëzimi i tyre për rregullim të ndriçimit publik.

Si ka mundësi që nga kaq shumë parregullsi në këtë Drejtori, duke filluar nga vonesat e pagesave të punëtorëve shëndetësorë që janë në kontratë me Caritasin, edhe pse e dimë që tash së fundi janë paguar 3 paga, mirëpo ka ngecje edhe në 2 paga të tjera, e deri te mos realizimi i projekteve të tjera siç është projekti i dimërimit me arsyeshmërinë se nuk ka buxhet, kurse nga ky buxhet i varfër i shëndetësisë të i merren 16.500€ shumë familje mbesin pa paga mujore të cilat i kanë merituar, andaj kërkoj sqarim nga drejtori i Drejtorisë për Shëndetësi.

**Fehmi Sylejmani**: shpenzimet të cilat po i shohim janë inkurajuese sepse deri më tani jemi ankuar sidomos te subvencionet dhe investimet kapitale, ku Drejtoria e Arsimit ka qenë shumë e cunguar në këto dy shtylla, e shihet që kësaj radhe kemi një rritje të lehtë. Në subvencione shihet se janë harxhuar 54.700€, ndërsa në shpenzime kapitale janë shpenzuar 276.748€, mirëpo në rubrikën më pas i keni vetëm të figuruar në dy pjesë se sa janë harxhuar por mungojnë detajet se ku janë harxhuar. Mbi të gjitha këto vlera që janë harxhuar për investime kapitale, ne nuk kemi investime sidomos në kabinete shkollore, prandaj do të ishte mirë që të na tregoni se ku janë shpenzuar këto të holla ?

**Zijadin Maliqi**: dëgjova se ky raport nuk është përgatitur mirë teknikisht, por unë kam kërkuar që tabelat të punohen si duhet. Ky raport përmban 35 faqe dhe jemi munduar të shkruajmë çdo detaj, megjithatë diçka mund të mungoj e ne mund të ju japim me shkrim ato më kryesoret.

Te asociacioni i Komunave janë në nivel të Drejtorëve dhe Kryetareve dhe çdo Komunë paguan 0.10 cent për kokë banori. Sa i përket borxheve, ato barten dhe në tetor mbyllen zotimet kapitale. Një pjesë e mjeteve barten së bashku me projektet. Borxhet janë te ndriçimi publik dhe shpronësimet. Mjetet e Shëndetësisë kanë tepruar te Komunalit dhe i kemi shfrytëzuar në ndreqim publik.

**Nexhat Hajrullahu**: pagesa për punëtorët të cilët punojnë me Caritasin është kryer, e kjo ka sjellë shumë ndryshime pozitive sepse shërbimet po bëhen si duhet. Ne kemi arritur që ti funksionalizojmë të gjitha Ambulantet edhe në fshatrat më të thella, prandaj ky projekt ka sjellë të arritura të mëdha.

**Bujar Nevzati**: të arriturat që i paska shëndetësia e Gjilanit i dinë qytetarët, sepse ndonjëherë shkoj në Ambulanten e fshatit Përlepnicë dhe nuk ka as barna esenciale, kurse që nga pas lufta në këtë fshat ka pas Mjek çdo ditë, kurse në kohën e juaj Mjeku vjen 2 herë në javë.

**Fatbardha Selmani**: unë isha e kyçur vetëm te buxheti i kësaj Drejtorie, kurse Drejtori flet për të arriturat e kësaj Drejtorie.

Te përgjigjja që ma dha z.Maliqi, do të doja të them edhe një gjë tjetër sepse mendoj se buxheti për Shëndetësi qenka planifikuar gabimisht, sepse keni bërë destinim të mjeteve prej një kodi në një kod tjetër e kjo mesa unë e di është e jashtëligjshme.

**Me 16 vota”për”, 1 votë “kundër” e të tjerat abstenime miratohet Raporti financiar për periudhën Janar-Dhjetor 2016.**

* 1. **Propozim vendimi për rritjen e buxhetit nga tejkalimi i realizimit të të hyrave vetanake të planifikuara në vitin 2016**

**Zijadin Maliqi**- para anëtarëve të Kuvendit paraqiti propozim vendimin për rritjen e buxhetit nga tejkalimi i realizimit të të hyrave vetanake të planifikuara në vitin 2016, me që rast sipas tij rritet buxheti dhe mjetet tjera barten në vitin e ardhshëm. Ai tha se mjetet do të shpërndahen sipas nevojave dhe një pjesë më të madhe do të shpërndahet te Drejtoria e Arsimit për arsye se me buxhet është më mbrapa dhe në gjendje jo të mirë për shkak të vendimeve Gjyqësore.

**Fehmi Sylejmani**: dua ta pyes drejtorin e DBF që a ka mundësi që këta sektorë që janë të planifikuar të ndryshohen? Rastet Gjyqësore po e dëmtojnë buxhetin e Komunës dhe askush nuk po jep përgjegjësi, prandaj është mirë që mos të shkelet ligji dhje mos të dëmtohet buxheti.

Shihet se për zyrën e Kryetarit janë të planifikuara 87.000€ e unë mendoj se kjo shumë është shumë e madhe në këtë shtyllë.

**Zijadin Maliqi**: shuma prej 84.000€ te zyra e kryetarit është shumë e vogël në krahasim me mjetet të cilat i nevojiten kësaj zyre. Po ashtu nuk mund të bëhet bartja e mjeteve prej një kodi në kodin tjetër, sepse kemi sistemin 5 shifrorë. Po ashtu problem na ka paraqitur edhe suspendimi i punëtorëve të cilët marrin 50% të pagave, e ne kemi menduar që këto vende të i zëvendësojmë për një kohë me shërbime të blera.

**Me 18 vota”për” e të tjerat abstenime miratohet Propozim vendimi për rritjen e buxhetit nga tejkalimi i realizimit të të hyrave vetanake të planifikuara në vitin 2016**.

* 1. **Propozim vendimi për bartjen e mjeteve financiare nga të hyrat vetanake të pa shpenzuara të vitit fiskal 2015 dhe 2016, në vitin fiskal 2017**

**Zijadin Maqili**: shuma e mjeteve të cilat duhet të bartet në vitin 2017 është 1,285,441.78 € dhe bartja e tyre bëhet në kategoritë të cilat kanë mbetur. Ne kemi biseduar me të gjithë drejtorët e Drejtorive dhe i kemi analizuar gjërat. Po ashtu 90.000€ janë bartur për Caritasin. Te shpenzimet Komunale të gjitha mjetet që kanë mbetur i kemi orientuar ta zbusim borxhin te ndriçimi publik i cili është borxh qe shumë vite, kurse te subvencionet janë edhe një pjesë e mjeteve të cilat janë obligime për renovimin e shtëpive për rastet sociale. Shpenzimet kapitale janë kryesisht punë të kryera dhe vetëm duhet ti bëhet pagesa, sepse operatori ekonomik nuk ka arritur ta kompletoj dokumentacionin dhe sistemi është mbyllur.

**Sahit Abazi**: lidhur me këtë çështje shtrohen dy dilema, e para ose komuna ka qenë e pa aftë që nga viti 2015 ti harxhoj këto mjete, ose ka pas qëllim tjetër që një pjesë e këtyre mjeteve mos të shpenzohet në mënyrë që të shpenzohet në vitin 2017 meqë këtë vite janë zgjedhjet dhe është pjesa elektorale. Nuk do të ishte e rrugës që këtë pyetje të ja bëj drejtorit, por mungesa e kryetarit po më detyron ta bëjë këtë pyetje.

**Me 16 vota “për” e të tjerat abstenime miratohet Propozim vendimi për bartjen e mjeteve financiare nga të hyrat vetanake të pa shpenzuara të vitit fiskal 2015 dhe 2016, në vitin fiskal 2017.**

* 1. **Strategjia për zhvillim socio ekonomik lokal 2017-2021**

**Agim Zuzaku-** para anëtarëve të Kuvendit paraqitiStrategjinë për zhvillim socio ekonomik lokal 2017-2021, duke falënderuar edhe donatorin e këtij projekti dhe Institutin Riinvest. Po ashtu falënderoj Komitetin për Zhvillim Ekonomik i cili ka dhëne një bashkëpunim të madh mes këtij projekti. Ai tha se në këtë strategji janë 87projekt, por ndërkohë janë propozuar edhe 3 projekte tjetra nga Komiteti për Zhvillim. Synim i kësaj strategjie është që Gjilani të jetë një qendër universitare rajonale, me qëllim të krijimit të një sistemi të arsimit modern dhe cilësor si në shkol­limin para universitar po ashtu edhe në shkollimin universitar. Për t’u arritur ky synim duhet që të realizohen edhe disa objektiva. Një nga objektivat është përfundimi i kampusit të shkollave të mesme për ti hapur rrugë më pastaj për të ndërtuar kampusin modern të uni­versitetit publik “Kadri Zeka” i cili do të krijoj mundë­si më të mira për studentët të cilët do të studiojnë në këtë universitet me drejtime të ndryshme. Objektiv tjetër është hapja e disa profileve të reja duke u bazuar në nevojat e tregut të punës (në fushën e bu­jqësisë dhe sportit). Duke u bazuar nga debatet pub­like të cilat i organizon Komuna e Gjilanit. Objektiv tjetër për të arritur këtë synim është elimin­imi i të gjitha ngrohjeve klasike të cilat shfrytëzojnë shkollat dhe instalimi i një sistemi konform normave evropiane të cilat ndikojnë në efiçiencën e energjisë dhe zvogëlojnë emetimin e dyoksidit të karbonit në natyrë. Ky objektiv jo vetëm që kontribuon në mbro­jtjen e ambientit, mirëpo ndikon edhe në ngritjen e cilësisë së arsimit duke ofruar kushte më të mira për shkollat dhe nxënësit të cilët mësojnë në ato shkolla. Synimi i dytë i kësaj strategjie është rikthimi i Gjilanit në një qendër agro-industriale e cila më herët ka pa­sur një traditë në kultivimin e duhanit duke pasur edhe industrinë më të zhvilluar të duhanit në rajon. Synimi i tretë është ofrimi i shërbimeve publike përmes partneritetit publiko privat (PPP). Përmes këtij synimi komuna ka për qëllim t’i japë mundësi sektorit privat të ofrojë shërbime më të mira dhe më cilësore qytetarëve të Gjilanit duke i ofruar infras­trukturë publike me investime private. Ky synim do të kontribuoj në hapjen e vendeve të reja të punës dhe ndikimin direkt në zhvillim socio-ekonomik të komunës së Gjilanit. Synim tjetër është përmirësimi i gjendjes aktuale në shëndetësi si dhe ngritja e mirëqenies sociale. Ndërtimi i QKMF-së në një pjesë afër stacionit të au­tobusëve në Gjilan është njëri nga objektivat kyçe në realizimin e këtij synimi. Përmes kësaj qendre syno­het ofrimi i shërbimeve më të mira në shëndetësi dhe mirëqenie sociale. Projekt tjetër që do të ndikoj në arritjen e këtij objektivi është themelimi dhe ndërtimi i Institutit të Shëndetit Publik të cilin e financon Min­istria e Shëndetësisë, ndërsa Komuna është zotuar në sigurimin e lokacionit. Synimi i fundit është përmirësimi i infrastrukturës fizike.

**Sahit Abazi:** më vjen mirë që pas 3 viteve më në fund e keni hartuar një strategji , sepse ndonjëherë më mirëështë të presim, në mënyrë që të kemi një strategji të mirë, por nëse kjo strategji konsiderohet e mirë atëherë ja paska vlejte barra qiranë, por paraqitja e shkurtër e drejtorit mund të dalë që kjo strategji nuk prodhon asgjë, për arsye se secila strategji për zhvillim socio ekonomik, në fund duhet ti ketë disa shifra se ku mendojmë të arrijmë, e unë nuk e dëgjova këtë gjë. Ne duhet të themi se duhet të themi se do të kemi rritje të punësimit apo përmirësim të kësaj gjendje. I dëgjova disa shprehje” Gjilani qendër Universitare”, drejtor ju them se Gjilani sot është qendër Universitare dhe nuk ka nevojë të bëhet, por mund ta përmirësojmë. Ajo që unë kërkoj nga drejtori është të na informoj se përmes kësaj strategjie sa njerëz do të punësohen dhe sa do të shohim dobi nga kjo strategji, a do të rritet cilësia e arsimit për këto vite, rritja e nivelit të pjesëmarrësve në bujqësi, përndryshe nëse kjo strategji nuk ka përmbajtje atëherë nuk është asgjë.

**Jehona Hyseni:** me datë 14.03.2017 është mbajtur takimi i rregullt i Komitetit për zhvillim ekonomik në të cilën është diskutuar kjo strategji dhe është vlerësuar si strategji e implementuar, pasi që edhe projektet e përcaktuara në këtë strategji, rreth 70% e tyre janë projekte të buxhetuara edhe nga Qeveria e Kosovës. Në kuadër të kësaj strategjie, kam kërkuar që të ndërtohet Çerdhja në fshatin Zhegër, pasi që konsiderohet që është shumë e nevojshme duke marrë parasysh numrin e banorëve në këtë fshat dhe fshatrat përreth.

Po ashtu është kërkuar edhe ndërtimi i një shkolle në lagjen Fidanishte, sepse ajo lagje po bëhet mjaftë e banueshme nga qytetarët tanë. Gjithashtu është mirëpritur edhe strategjia për zhvillimin e ndërmarrësish e udhëhequr nga gratë dhe mendojmë se femra ndërmarrëse duhet të ketë mbështetje maksimale për ti siguruar fonde për aktivitetet biznesore në përgjithësi në programet zhvillimore. Pjesëmarrja e barabarta e femrave dhe meshkujve në të gjitha sferat e shoqërisë do të ketë zhvillim të qëndrueshëm ekonomik. Prandaj në emër të anëtarëve të Komitetit për zhvillim ekonomik dhe në emër të grupit të anëtarëve të LDK-së e përkrahim plotësisht këtë strategji.

**Selami Xhemajli:** në emër të grupit të AAAK-së i jap mbështetje kësaj strategjie dhe i falënderoj për punën e tyre voluminoze e sidomos për gjetjen e donatorëve për implementimin e kësaj strategjie. Mendoj se kjo strategji përmbush vizionin e komunës së Gjilanit me këto projekte. Investimet në arsim dominojnë dhe besoj që me këto investime do të ngritët niveli përgjithësi në arsim.

**Nevzat Isufi:** E përgëzoj përgatitjen teknike të kësaj strategjie, sepse deri më tani nuk kam marrë material më të përgatitur, por do ti gëzohesha edhe më tepër sikur kjo strategji të realizohet, sepse duke e pas parasysh se edhe shumë projekte të tjera nuk janë realizuar e disa jemi në realizim të tyre dhe më bën skeptik se këtu thuhet se merr pjesë Qeveria, kurse sa i përket Komunës ajo bazohet në të hyrat që janë pjesë e Komunës. Do të më gëzonte realizimi i këtij projekti, por dihet që financat dhe ndarja e buxhetit për këto do të ishte më i vështirë.

**Fehmi Sylejmani:** në këtë strategji e vërejta se ka shumë synime dhe objektiva, por duhet ta kemi parasysh se këto synime dhe objektiva janë në kohën dëshirore që do ti arrijnë. Dihet se gjithçka ka evoluar dhe duhet të ketë rezultate dhe rezultatet të jenë të matshme. Do të ishte mirë që rreth infrastrukturës së shkollave të kemi parasysh dhe të marrim analiza sepse çdo vit kemi rënieje të numrit të nxënësve dhe pas disa viteve shkollat do të mbeten pa nxënës, prandaj është mirë ta kemi parasysh këtë fakt.

**Me 17 vota “për” e të tjerat abstenime miratohet Strategjia për zhvillim socio ekonomik lokal 2017-2021**

* 1. **Fjalësi i emrave të personaliteteve dhe ngjarjeve nga territori i Komunës së Gjilanit dhe tërësia etnike shqiptare por edhe më gjerë**

**Fehmi Sylejmani**: ndoshta jeni në dijeni që materiali i cili është dërguar në formë elektronike nuk ka mundur të hapet, prandaj jemi të hendikepuar që të diskutojmë. Megjithatë do të ishte mirë që fillimisht të na jep sqarime kryesuesi i këshillit e më pastaj të diskutojmë ne.

**Sabit Rrustemi:** më vjen mirë që ky fjalës sot ka ardhur edhe një herë për të diskutuar në këtë seancë të Kuvendit. Më vjen keq që nuk keni mundur ta hapni materialin dhe ta lexoni, megjithatë ju njoftoj se fondamenti i fjalësit është i njëjte me atë që e kemi prezantuar para 2 seancave. Sipas kërkesës së juaj, ne kemi shqyrtuar edhe disa propozime të reja që kanë ardhur nga ju anëtarë të kuvendit, por qëllimi ynë ka qenë që mos ta zgjerojmë listën. Nga të gjitha emrat që ju i keni propozuar , ne i kemi shqyrtuar edhe më parë në takimet e këshillit. Më vjen mirë që ju keni qenë propozues të këtyre emrave sepse e keni lehtësuar punën tonë. Ne kemi mbajtur një takim me shefat e grupeve të partive politike dhe aty kemi gjete mbështetje që ti shohim propozimet dhe ti bëjmë pjesë të fjalësit. Ne e kemi rikthyer në fjalës emrat si :

Limon Stanecin , Hamdi Berishë, Raif Cërnica, Hysen Tërpezën.

Nga emrat që janë propozuar nga ju, janë : Sylë Zarbinca, Muharrem Fejza, Feriz Llashtica, Shefki Bunjaku-Desivojca, Destan Budrika, Syl Kopernica, Hajdin Kurexha, Aziz Surdulli, Demush Shabani.

Po ashtu janë inkorporuar edhe 3 ngjarje të tjera së bashku me Batalionin e Rinis.

Ne kemi pas edhe kërkesa tjera por të gjitha i kemi shqyrtuar dhe jemi munduar që të gjithë emrat që ndodhen në këtë Fjalës të jenë meritor dhe të arsyeshëm.

Në emër të këshillit ju falënderoj të gjithëve për përkrahjen tuaj.

**Avdyl Aliu:** mendoj se nuk kemi nevojë të diskutojmë shumë, për arsye se këtë fjalës e kemi parë edhe në seancat e kaluara, megjithatë e falënderoj këshillim për punën e bërë, po ashtu e falënderoj këtë këshill për fleksibilitetin që e ka treguar në raport me të gjithë.

Me miratimin e këtij fjalësi ne i hapim rrugë Komisionit për caktimin e lokacioneve për vendosjen e busteve.

Është propozim i ynë që në këtë fjalës të jetë edhe emri i Hysen Tërpezës.

**Sahit Abazi**: e falënderoj këshillin për profesionalizmin e tyre dhe për durimin tyre. Uroj që edhe në të ardhmen të jenë të njëjtit anëtarë të këtij këshilli sepse janë të duhurit. E dëgjova edhe z.Rrustemi i cili tha se ka vend edhe për përmirësime dhe normalisht duhet të ketë hapësirë për përmirësime por duhet të ndiqet parimi që është ndjekur deri tash, që asnjë emër të mos jetë pjesë e listës nëse nuk e shqyrton komisioni dhe nëse nuk ka biografi.

Unë nuk dua të flas për emrin e Hysen Terpezës sepse për mua do të ishte konflikt interesi, megjithatë këshilli e vlerëson.

Ne jemi pro listës aktuale që e ka sjellë Këshilli dhe e vlerësojmë këtë fjalës.

**Selami Xhemajli**: në emër të grupit të këshilltarëve të AAK-së e falënderoj këshillim për vlerësimin e meritave për punën e bërë duke arritur që për çdo propozim ta ruaj konsensusin e tij dhe të kryej një punë si duhet. Ne jemi pro kësaj liste, po ashtu edhe propozimin e z.Aliu lidhur me Hysen Terpezën ne e përkrahim plotësisht nëse edhe këshilli e ka shqyrtuar në takimet e tij.

**Nevzat Isufi**: edhe ne e vlerësojmë këtë fjalës dhe mendoj që është bërë një punë e mirë, megjithatë mos hapja e materialit në e-mail nuk duhet të paraqet problem nëse pjesa më e madhe e materialit mbetet siç ka qenë edhe më parë. Ka figura të cilët kanë dhënë kontribut të madhe dhe aktivitetet e atdhetareve janë të të gjithëve. Prandaj jam i bindur që në këtë fjalës janë përfshirë personalitete meritorë. Prandaj ne e përkrahim në tërësi dhe hapim rrugë që të finalizohet me librin që do të dal i përpunuar nga ky këshill.

**Jakup Bajrami**: figura e Hysen Terpezës është propozuar edhe në seancën e kaluar, e mos të krijohet paqartësi sepse në këtë fjalës besoj që Hysen Tërpeza është më meritori në aspektin historik.

**Sabit Rrustemi**: ju falënderoj edhe një herë për unanimitetin dhe mbështetjen e juaj lidhur me përpilimin e këtij fjalësi. Lidhur me emrin e Hysen Tërpezës nuk kemi nevojë çka të debatojmë sepse unë në fillim e thash se ky emër është inkorporuar në fjalës, sepse ka qenë që nga fillimi pjesë e diskutimit dhe ne si këshill kemi vendosur që ky emër të jetë pjesë e listës.

**Valentina Bunjaku-Rexhepi**: edhe unë e falënderoj punën e këshillit dhe më vjen mirë që të gjithë jeni ndarë të kënaqur me këtë fjalës.

**Me 29 vota “për” miratohet Fjalësi i emrave të personaliteteve dhe ngjarjeve nga territori i Komunës së Gjilanit dhe tërësia etnike shqiptare por edhe më gjerë**

* 1. **Propozim vendimi për ndarjen e mjeteve financiare për subvencionimin e angazhimit të stafit teknik dhe aktiviteteve socio kulturore, komunale në Teatrin e Qytetit të Gjilanit,**

**Shpresa Kurteshi:** ky vendim është shqyrtuar në Komitetin për Kulturë, Rini dhe Sport, ku i pranishëm ka qenë edhe z. Bujar Haziri, i cili ka dhëne përgjigjet në pyetjet e anëtarëve të Komitetit.

Kjo kërkesë për mbështetje financiare në vlerë 22.416 € ka gjete mbështetje nga të gjithë anëtarët e Komitetit dhe prej kësaj shifre.

Vlen të theksohet se për vitin 2016 janë kryer të gjitha obligimet financiare për punëtorët teknik të teatrit të qytetit të Gjilanit.

**Në mënyrë unanime miratohet Propozim vendimi për ndarjen e mjeteve financiare për subvencionimin e angazhimit të stafit teknik dhe aktiviteteve socio kulturore, komunale në Teatrin e Qytetit të Gjilanit.**

1. **Të ndryshme**

**Valentina Bunjaku-** Rexhepi: për pyetjet e juaja do të përgjigjen drejtoret e drejtorive, kurse drejtorët të cilët nuk po qëndrojnë në seancë do të marrin vërejtje me shkrim nga ana e Kuvendit, sepse janë të obliguar të qëndrojnë deri në fund të seancës.

**Shqipe Haziri:** po përgjigjem në pyetjen lidhur me shkollën e Artit Pamor, kjo shkollë ka drejtor i cili është zgjedhur përmes konkursit të shpallur 07.12.2015 sipas Udhëzimit Administrativ 8/2014 për zgjedhjen e personelit arsimor.

Për mësimdhënës që kanë nga 15 orë e që ju thoni se paguhen nga 20 orë mësimore , kjo nuk qëndron sepse asnjë prej mësimdhënësve nuk paguhet më shumë se sa ka orë mësimore, e nëse i keni fjalën për dy raste specifike, njëri prej mësimdhënësve mbulohet me 5 orë shtesë si aktivitet i cili ndërlidhet sipas normativit dhe angazhohet për ekspozita të artit në nivel të Kosovës.

Për sqarimin për komision intervistues, DKA-ja ka të drejtë ti propozoj anëtarët e komisionit. Ne kemi përzgjedhur një drejtor dhe një zëvendës drejtor si anëtarë të komisionit për rekrutim të mësimdhënësve për vendet e lira të shpallura dhe është në mbështetje ligjore.

**Fehmi Sylejmani**: po ndërlidhem me pyetjen e parë dhe për hire të korrektësisë dhe informatave të sakta, unë e di se është zgjedhur drejtori i shkollës, por pas një ankese që është bërë me 25.03.2016, me një vendim të komisionit mbikëqyrës të pavarur anulohet konkursi. Këtë konkurs ju ankoheni dhe nuk merrni rekomandime nga ky komision dhe nuk e shpallni këtë vend prandaj ky vend është jo legjitim dhe kryetari është dashur ta përsëris konkursin.

Në komisionin intervistues unë kam kërkuar sqarim dhe nuk kam thënë se është shkelje, mirëpo a është logjike që 3 drejtor të intervistojnë e njëri prej tyre nuk ka përvojë në sistemin arsimor. Ky komision për mua ka qenë jo profesional dhe është politik. Po ashtu dua ta di pse nuk ka tender për shkolla dhe kemi probleme me fotokopje kurse kritikat shkojnë drejtpërdrejtë te drejtorët të cilët në këtë rast janë më të pafajshëm. Po ashtu nuk ka tender për gjëra tjera teknike. Lidhur me ankandin publik ne si LVV kemi përmendur që këto banesa të jepen për raste sociale, por janë dy lokale njëra te Ish kadastra e tjetra te Fabrika e duhanit të cilat kanë hapësirë të mjaftueshme që do të mund ti improvizojmë çerdhet për fëmijë e jo të paguhet qira diku tjetër, por juve nuk ju konvenon kjo gjë sepse si duket i keni premtuar dikujtë që këto hapësira ti ja jepni në shfrytëzim.

**Valentina Bunjaku-rexhepi**: ju lutem mos paragjykoni sepse para qytetarëve do të dilni keq.

**Sahit Abazi**: drejtoresha po thotë se në atë shkollë është gjithçka në rregull, por ju e dini se këshilli i pavarur ka rekomanduar që ai konkurs të rishpallet, e nëse nuk e dini unë kam letra për këtë punë. Nëse thoni po ashtu se është gjithçka në rregull me mbarëvajtjen e orëve po ashtu kam letra me të cilat do të bindes saktë që ka dy mësues aty që i mbajnë nga 15 orë mësimore e paguhen për 20 orë. Andaj ju nuk mund të na qitni hi syve, sepse ne posedojmë fakte. Ju lutemi ta merrni pak më seriozisht këtë punë dhe rishpallni konkursin dhe mos e shkelni ligjin sepse do të dënoheni dhe me vota edhe me punë tjera.

**Shqipe Haziri**: mendoj që nuk është e hijshme të mashtroni qytetarin sepse nuk qëndrojnë ato që ju po i thoni. Adresa ku unë marr informacione janë drejtoritë e shkollës. Nuk kam nevojë që ju të më ofroni informacione. Vazhdoj me qenë kompetente për punën që bëj dhe çdo veprimtari dhe aktivitet të kësaj drejtori është e mbështetur që të jetë sa më ligjore puna që e bëj.

**Shukrije Rapuca**: po i kthehem çështjes për komisionin intervistues, ku përveç një zyrtari, një drejtori të shkollës përkatëse, ne i kemi letrat në dorë, ligjet dhe udhëzimet Administrative, ku neni 3 i udhëzimit Administrativ për pranimin e personelit arsimor thotë se komisioni përbëhet prej dy përfaqësuesve të drejtorisë komunale për arsim dhe drejtori i shkollës përkatëse.

**Shqipe Haziri:** dy përfaqësues të DKA-së janë drejtor të shkollave, nuk janë të jashtëm dhe nuk janë zyrtarë të drejtorisë, por përfaqësues të drejtorisë

**Shukrije Rapuca:** nuk e kontestoj përgatitjen profesionale të askujt, por megjithatë ligji e specifikon dhe tregojnë se kush duhet të jetë komision e kush të shkoj në klasë, dhe ne e dimë që është shkelje e ligjit nëse ndërrohet komisioni dhe nuk përbëhet ashtu siç thotë ligji.

**Sahit Abazi**: unë e kam një dokument që tregon që pas Ministrisë dhe këshillit të pavarur del që ky konkurs është anuluar dhe është nënshkruar nga kryetari Haziri, tani shtrohet pyetja, pse nuk është rishpallur ky konkurs?

**Fehmi Sylejmani:** sa i përket drejtorit të shkollës se Artit, mendoj se drejtoresha nuk ka pas qasje në atë kohë sepse nuk ka qenë drejtoreshë. Më mbete borxh në pyetjen rreth mungesës së fotokopjeve sepse janë mese të nevojshëm sidomos kur kemi teste.

Sa i përket komisionit intervistues, për mua personalisht ka dy kuptime por këtë më së miri e tregon zyra ligjore. A mendoni ju se ky komision është profesional.

**Shqipe Haziri**: unë nuk jam në cilësinë e drejtuesit të jap mendime dhe përshtypje subjektive por puna ime duhet të jetë e bazuar në ligj, prandaj udhëzimi që përmendi zonja Rapuca specifikon përfaqësues , por ligji për arsim para universitar neni 35 thotë që mësimdhënësit do të zgjedhën nga një komision i themeluar nga DKA-ja përfshirë edhe drejtorin e institucionit arsimor si dhe përfaqësuesit e këshillit drejtues në përputhje me ligjin në fuqi.

Për tenderin për fotokopje ju e dini se ne udhëhiqemi me procedura duke bërë kërkesa në zyrën e prokurimit dhe kjo zyre merret me procedura të mëtutjeshme. E di që secila nga shkollat kanë nevojë për fotokopje dhe së shpejti do të rregullohet edhe kjo punë.

**Leonora Bunjaku**: më kujtohet saktësisht që në mbledhjen e fundit në Komitetin e arsimit unë personalisht kamë kërkuar përgjigje, pse në përbërjen e komisionit ka një anëtarë i cili është jurist, kurse ne e dimë që juristi nuk ka pas rast të jetë mësimdhënës asnjëherë dhe nga ana pedagogjike nuk ka njohuri për ta vlerësuar një kandidat për mësimdhënës. Ne nuk jemi kundër ti sikur të ishte aty për ta vlerësuar një shkelje ligjore.

**Nevzat Rushiti:** kam dëgjuar që është nxjerrë një rekomandim nga komiteti i arsimit që fëmijët prej moshës 1-4

**Mizafere Ismajli:** kam një kërkesë për drejtorin e DSHPIB, lidhur me një rrugë në fshatin Velekincë te rruga Ibrahim Temo mungon ndriçimi publik, andaj do të ishte mirë që ky ndriçim të rregullohet.

**Shqipe Haziri**: edhe në Komitetin e arsimit është rekomanduar që juristi të mos jetë anëtarë i komisionit, por kjo nuk ka qenë jashtë ligjore, kurse tani kur kemi mësimdhënës e drejtor prap jeni kundër , prandaj sido që të jetë përbërja e komisionit prap ka diskutime të kundërta. Ju lutem që diskutimet të jenë për mirëqenien e fëmijëve dhe shkollave. Më vjen mirë që z.Rushiti e përmendi që fëmijëve duhet ti jua lehtësojmë çantat sepse ky plan program është në të gjithë Kosovën.

**Agim Zuzaku**: pyetjes së z.Sylejmani në lidhje me Ekohigjenën, i pa përgjigje dhe i them se ne si Komunës ende kemi qëndrimin e njëjtë dhe i përkrahim punëtorë, po ashtu jemi kundër largimit të 17 punëtorëve nga kjo Kompani, mirëpo të gjitha procedurat i ka në dorë Prokuroria dhe po presim që Gjyqësore të jep fjalën përfundimtare. Ne nuk mund të ndikojmë në mënyrë direkt rikthimin e këtyre punëtorëve.

Sa i përket validitetit të PPP dhe në lidhje me këtë faktet janë në Prokurori dhe po presim një rekomandim.

**Seanca e tretë i përfundoi punimet në ora 15:15 minuta.**

**Procesmbajtësja Kryesuesja e Kuvendit**

**\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ardiana Rexhepi Valentina Bunjaku- Rexhepi**